Inibehe Effiong

Inibehe Effiong (an haife shi a ranar ashirin da daya ga watan Disamba na shekara ta alif dari tara da tamanin da takwas miladiyya 1988). Shi lauya ne na kare hakkin  bil'adama a kasar Najeriya, mai fafutuka, mai sharhi kan zamantakewar al'umma, kuma lauya ne kan shari'a. Shi ne mai ba da shawara kan shari'a na African Action Congress . 

 Rayuwa ta farko 
An haifi Effiong a Jihar Akwa Ibom dake kasar Najeriya a shekarar 1988. Ya halarci Babban Makarantar Kimiyya ta Presbyterian kuma ya ci gaba da karatun gaba da sakandare a Jami'ar Uyo, inda ya sami digiri na farko a fannin shari'a kuma an kira shi zuwa lauyanci a shekarar 2015.

 Yunkurin fafutuka 
A watan Agustan 2020, Effiong ya shigar da tuhuma a kan Hukumar Watsa Labarai ta Kasa don yin gyare-gyare ga Dokar Watsa Labaran Najeriya da kuma kara akan maganganun kiyayya daga naira dubu dari biyar (NGN 500,000) zuwa naira miliyan biyar (NGN 5,000,000). 

Daga ranar 5 ga Yuni na shekarar 2021, zuwa ranar 13 ga watan Janairun 2022, Gwamnatin Tarayya ta kasar Najeriya ta haramta Twitter, wanda ya jawo dakatar da aikinta a kasar. Inibehe ya shigar da kara a babban kotun tarayya a kan Gwamnatin Tarayyar ta Najeriya, tsohon Ministan Bayanai da Al'adu, Lai Mohammed, da kuma Babban Lauyan da Ministan Shari'a na lokacin, Abubakar Malami, domin samun umarni da ke hana gwamnati hana Twitter.

A watan Maris na shekara ta dubu biyu da ashirin da uku 2023, Effiong ya soki Hukumar Tsaro ta Jihar Najeriya saboda karbar sunan Ma'aikatar Tsaro ta Jiha kuma ya dauke shi ba bisa ka'ida ba.

A ranar 27 ga watan Yulin shekarar dubu biyu da ashirin da biyu 2022, Babban Alkalin Jihar Akwa Ibom, Ekaette Obot, ya ba da umarnin a kulle Effiong a kurkuku saboda raini. Yayinda yake cikin gidan kurkuku, ya yi ikirarin cewa jami'in gidan yarin ya azabtar da shi, amma Hukumar gyara hali ta Najeriya ta karyata ikirarin.

kulle Inibehe a Kurkuku da gwamnatin tayi ya haifar da rikice-rikice a kasar wanda ya hada da kungiyoyi da dama irin kungiyoyar kare hakkin dan adam, gami da Socio-Economic Rights and Accountability Project da Amnesty International, Majalisa ta Najeriya wato najeriyan labo kongres ta yi kira ga sakin Inibehe. Akalla kungiyoyi 26 na farar hula da ke kira ga sakin Inibehe sun gabatar da takarda ga Babban Kwamishinan Majalisar Dinkin Duniya na 'Yancin Dan Adam a Geneva.

Kungiyar Lauyoyin Najeriya wato SAN ta yi barazanar gabatar da takarda tare da Majalisar Shari'a ta Kasar najeriya, kuma sanannun lauyoyin Najeriya da yawa wanda suka hada da Babban Lauyan Najeriya kamar Femi Falana da Kayode Ajulo, sun yi Allah wadai da tsare Effiong. Kayode Ajulo ya bayyana ɗaurin Effiong a matsayin "ci da ceto da ikon shari'a".

Lauyan kare hakkin dan adam kuma marubuci, mai suna Farfesa Chidi Odinkalu, ya bayyana Inibehe Effiong a matsayin "mai karfin zuciya, jarumi mai karfi, kuma mai ba da shawara kuma dan fafutuka mai basira wanda aka kaddara da ya zama sabon abu anan gaba a cikin aikin lauyanci, fafutuka da kuma kare hakkin dan adam na  kasar Najeriya".

 Bayanan da aka ambata 

Rukuni:Rayayyun mutane
Rukuni:Haihuwan 1988